
ΤΕΥΧΟΣ ΔΕΥΤΕΡΟ 


Αρ 


. Φύλλου 1984 


ΑΠΟΦΑΣΕΙΣ 

Αριθμ. Γ5(α)/οικ.43125 

Λεπτομέρειες και διαδικασία υπολογισμού και 
συμψηφισμού της παρεχόμενης προς τα φαρμα¬ 
κεία έκπτωσης για τα γενόσημα, του άρθρου 88 
του ν. 4472/2017 (Α'74). 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

Α.Τις διατάξεις 

Ι.Του άρθρου 88του ν. 4472/2017 (Α' 74) «Συνταξιο- 
δοτικές διατάξεις Δημοσίου και τροποποίηση διατάξεων 
του ν. 4387/2016, μέτρα εφαρμογής των δημοσιονομι¬ 
κών στόχων και μεταρρυθμίσεων, μέτρα κοινωνικής 
στήριξης και εργασιακές ρυθμίσεις, Μεσοπρόθεσμο 
Πλαίσιο Δημοσιονομικής Στρατηγικής 2018-2021 και 
λοιπές διατάξεις». 

2. Του άρθρου 34 του ν. 3918/2011 (Α' 31), «Διαρθρω¬ 
τικές αλλαγές στο σύστημα υγείας και άλλες διατάξεις», 
όπως ισχύει. 

3. Του ν. 4052/2012 (Α'41),ΚΕΦΑΛΑΙΟ Α' «Ρύθμιση θε¬ 
μάτων Εθνικού Συστήματος Υγείας και εποπτευόμενων 
φορέων», όπως ισχύει. 

4. Του άρθρου 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α'98). 

5. Του πδ/τος 106/2014 (Α' 173), «Οργανισμός του 
Υπουργείου Υγείας», όπως ισχύει. 

6. Του πδ/τος 73/2015 (Α' 116), «Διορισμός Αντιπρο¬ 
έδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

Β. Την Α1 β/Γ.Π.οικ.3899 (Β'94) υπουργική απόφαση 
«Μεταβίβαση αρμοδιοτήτων και του δικαιώματος υπο¬ 
γραφής εγγράφων "Με εντολή Υπουργού" στο Γενικό 
Γραμματέα του Υπουργείου Υγείας». 

Γ. Το Β2β/ΓΠ/οικ.43119/7-6-2017 έγγραφο της ΓΔΟΥ 
σύμφωνα με το οποίο δεν προκύπτει δημοσιονομική 
επιβάρυνση από την εφαρμογή της εν λόγω υπουργικής 
απόφασης, αποφασίζουμε: 


Άρθρο 1 

Πεδίο Εφαρμογής- 

Καθορισμός Ελάχιστου Στόχου Γενοσήμων 

1. Η παρούσα υπουργική απόφαση εφαρμόζεται μόνο 
ως προς τα ιδιωτικά φαρμακεία, για τα οποία προκύπτει 
ποσό επιστροφής (γθ03ϊθ) σύμφωνα με το άρθρο 34 του 
ν. 3918/2011. 

2. Καθορίζεται μηνιαίος στόχος χορήγησης γενοσήμων 
φαρμάκων από τα ιδιωτικά φαρμακεία, για τις συνταγές 
που εκτελούν και αποζημιώνονται από τον Ε.Ο.Π.Υ.Υ ή 
τους Φορείς Κοινωνικής Ασφάλισης (Φ.Κ.Α.). Το ύψος του 
ποσοστού χορήγησης γενοσήμων φαρμάκων για το έτος 
2017 καθορίζεται στο 25 % επί του συνόλου των συντα¬ 
γών του εδαφίου α' που εκτελούνται μηνιαίως από κάθε 
ιδιωτικό φαρμακείο. Τα φαρμακεία που υπερβαίνουν 
το ποσοστό του προηγούμενου εδαφίου, λαμβάνουν 
υποχρεωτική έκπτωση από τις φαρμακευτικές εταιρείες. 

Άρθρο 2 

Στοιχεία Προσδιορισμού Έκπτωσης 
Για τον προσδιορισμό του ποσοστού χορήγησης γε¬ 
νοσήμων φαρμάκων, από τον ΕΟΠΥΥ, χρησιμοποιούνται 
τα στοιχεία εκτέλεσης συνταγών που τηρεί ο ΕΟΠΥΥ. Για 
κάθε μήνα του έτους και για κάθε φαρμακείο προσδιορί¬ 
ζεται από τον ΕΟΠΥΥ η συνολική ποσότητα γενοσήμων 
φαρμάκων σε σχέση με το σύνολο της ποσότητας των 
φαρμάκων που έχουν αποζημιωθεί από τον ΕΟΠΥΥ και 
προσδιορίζεται το ποσοστό των γενοσήμων φαρμάκων 
που έχουν χορηγηθεί.Το τελικό ποσοστό στρογγυλοποι- 
είται κάθε φορά, ανάλογα αν το πρώτο δεκαδικό είναι 
ίσο ή μεγαλύτερο του πέντε. 

Άρθρο 3 

Κατανομή Ποσοστού Έκπτωσης 
Η υποχρεωτική έκπτωση της παραπάνω παραγράφου 
1 υπολογίζεται ως ποσοστό επί της συνολικής αξίας, 
στην τιμή παραγωγού, των συνολικών μηνιαίων ποσο¬ 
τήτων γενοσήμων φαρμάκων που χορηγούνται στα ιδι¬ 
ωτικά φαρμακεία σε εκτελέσεις συνταγών του ΕΟΠΥΥ, 
δυνάμει των στοιχείων που διαθέτει ο Οργανισμός. 

Το ποσοστό αντιστοιχεί σε 3% για κάθε δέκα ποσο¬ 
στιαίες μονάδες άνω του ελάχιστου ορίου του 25 %, και 
υποδιαιρείται αναλογικά του ποσοστού της έκπτωσης 
ανά ποσοστιαία μονάδα. Αναλυτικά το ποσοστό της έκ¬ 
πτωσης, για ποσοστό χορήγησης γενοσήμων έως 60 % 
προσδιορίζεται με βάση τον παρακάτω Πίνακα. 


ΠΟΣΟΣΤΟ 

ΠΟΣΟΣΤΟ 

ΓΕΝΟΣΗΜΩΝ 

ΕΚΠΤΩΣΗΣ 

ΦΑΡΜΑΚΩΝ (%) 

(Ρά) 

25 

0 

26 

0,3 

27 

0,6 

28 

0,9 

29 

1,2 

30 

1,5 

31 

1,8 

32 

2,1 

33 

2,4 

34 

2,7 

35 

3 

36 

3,3 

37 

3,6 

38 

3,9 

39 

4,2 

40 

4,5 

41 

4,8 

42 

5,1 

43 

5,4 

44 

5,7 

45 

6 

46 

6,3 

47 

6,6 

48 

6,9 

49 

7,2 

50 

7,5 

51 

7,8 

52 

8,1 

53 

8,4 

54 

8,7 

55 

9 

56 

9,3 

57 

9,6 

58 

9,9 

59 

10,2 

60 

10,5 


Άρθρο 4 

Διαδικασία Επιστροφής 

1. Σε μηνιαία βάση από τον ΕΟΠΥΥ προσδιορίζεται 
για κάθε φαρμακείο, που έχει ξεπεράσει το όριο του 
25 %, το ποσοστό της έκπτωσης που υπολογίζεται από 
την παραπάνω παράγραφο, η συνολική αξία, στην τιμή 
παραγωγού, των συνολικών μηνιαίων πωλήσεων στο 
ιδιωτικό φαρμακείο των γενοσήμων φαρμάκων και το 
ποσό επιστροφής του άρθρου 34 του ν. 3918/2011 που 
επιστρέφει το φαρμακείο προς τον ΕΟΠΥΥ. Τ ο καταβλη¬ 
τέο ποσό επιστροφής (γθΕιβϊθ) του άρθρου 34 του νό¬ 
μου 3918/2011 από κάθε ιδιωτικό φαρμακείο προς τον 
ΕΟΠΥΥ υπολογίζεται, μετά την αφαίρεση του ποσού της 
έκπτωσης του άρθρου 88 του ν. 4472/2017 από το ως 
άνω ποσό επιστροφής (γθΕιθϊθ). Το ποσό της έκπτωσης 
που κάθε φορά αφαιρείται, σύμφωνα με την παραπάνω 
διαδικασία, δεν δύναται να υπερβαίνει το ποσό της επι¬ 
στροφής του άρθρου 34 του νόμου 3918/2011, όπως 
αυτό προσδιορίζεται για κάθε φαρμακείο. 

2. Εφαρμόζοντας την παραπάνω διαδικασία κάθε μήνα 
εκκαθαρίζεται σε κάθε φαρμακείο το τελικό ποσό επι¬ 
στροφής, και καταβάλλεται κάθε τρίμηνο το συνολικό 
άθροισμα της υποχρεωτικής έκπτωσης των φαρμακευ¬ 
τικών εταιρειών το οποίο επιμερίζεται και αναζητείται 
από τις φαρμακευτικές εταιρείες με τη διαδικασία που 
περιγράφεται κατωτέρω. 

3. Η συνολική αξία των ανωτέρω εκπτώσεων προς 
το σύνολο των φαρμακείων επιμερίζεται μεταξύ των 
φαρμακευτικών εταιρειών σύμφωνα με το εκάστοτε 
ισχύον ποσοστό μεριδίου αγοράς που προκύπτει από 
την εφαρμογή του μηχανισμού αυτόματης επιστρο¬ 
φής (εώνν όθεΚ) της περίπτωσης α'του άρθρου 11 του 
νόμου 4052/2012 όπως ισχύει. Δηλαδή για τους υπο¬ 
λογισμούς που θα γίνουν το πρώτο, το δεύτερο και το 
τρίτο τρίμηνο του έτους χρησιμοποιούνται τα μερίδια 
αγοράς από τον μηχανισμό αυτόματης επιστροφής για 
το δεύτερο εξάμηνο του προηγούμενου έτους, ενώ για 
τους υπολογισμούς για το τέταρτο τρίμηνο του έτους 
χρησιμοποιούνται τα μερίδια αγοράς από τον μηχανι¬ 
σμό αυτόματης επιστροφής για το πρώτο εξάμηνο του 
ιδίου έτους. Σε κάθε περίπτωση που δεν θα προκύψει 
υπέρβαση της δαπάνης και δεν θα εφαρμοστεί ο μηχα¬ 
νισμός αυτόματης επιστροφής, για τον επιμερισμό του 
ποσού χρησιμοποιείται ο πιο πρόσφατος υπολογισμός 
που βρίσκεται σε ισχύ.Το ποσό εκκαθαρίζεται ανά μήνα 
και καταβάλλεται ανά τρίμηνο από τις φαρμακευτικές 
εταιρείες προς τον ΕΟΠΥΥ και τους ΦΚΑ. Το ποσό κα¬ 
ταβάλλεται σε λογαριασμό που θα υποδείξει ο ΕΟΠΥΥ. 

4. Μετά την καθ 'οιονδήποτε τρόπο είσπραξη του 
ποσού που αναλογεί σε κάθε φαρμακευτική εταιρεία, 
πραγματοποιείται σε τριμηνιαία βάση ο συμψηφισμός 
του ποσού αυτού με το ποσό επιστροφής του ιδιωτικού 
φαρμακείου, του άρθρου 34 του νόμου 3918/2011 και 
μέχρι το ύψος του ποσού αυτού. 

Άρθρο 5 

Ζητήματα ΕΟΠΥΥ 

1. Οι ανωτέρω εκπτώσεις των φαρμακευτικών εταιρει¬ 
ών δεν συμπεριλαμβάνονται στον προϋπολογισμό της 
φαρμακευτικής δαπάνης του ΕΟΠΥΥ. 

2. Σε περίπτωση μη έγκαιρης απόδοσης του ποσού των 
ανωτέρω παραγράφων από τις φαρμακευτικές εταιρείες, 
η είσπραξη αυτού γίνεται με τη διαδικασία του Κ.Ε.Δ.Ε., 
μέχρι του ποσού που αντιστοιχεί στο ποσό επιστροφής 
(γθΟθϊθ), προκειμένου εν συνεχεία να συμψηφισθεί από 
τον Οργανισμό, σύμφωνα με την παρούσα απόφαση. 


Άρθρο 6 
Έναρξη Ισχύος 

1. Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2017 

Ο Υπουργός 

ΑΝΔΡΕΑΣ ΞΑΝΘΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 


























